Í gær hlaut Nanna Einarsdóttir úr Borgarnesi , BS-nemi í rafmagns - og tölvuverkfræði við Háskóla Íslands , styrk úr Minningarsjóði Þorvalds Finnbogasonar stúdents . Frú Vigdís Finnbogadóttir afhenti styrkinn við hátíðlega athöfn í Skólabæ en sjóðurinn var stofnaður 21. desember 1952 til minningar um bróður hennar Þorvald verkfræðinema . Tilgangur sjóðsins er að styrkja efnilega stúdenta til framhaldsnáms í verkfræði . Nanna lauk stúdentsprófi frá Kvennaskólanum í Reykjavík vorið 2007 . Foreldrar hennar eru Guðrún Jónsdóttir og Einar Guðbjartur Pálsson , búsett í Borgarnesi og veittu þau styrknum viðtöku fyrir hönd Nönnu dóttur sinnar . Í stjórn sjóðsins sitja frú Vigdís Finnbogadóttir fyrrverandi forseti Íslands , Kristín Ingólfsdóttir , rektor Háskóla Íslands og Kristín Vala Ragnarsdóttir , forseti Verkfræði - og náttúruvísindasviðs Háskóla Íslands .